Vierkantige gekleurde Franse naels: dié nael-trend om nou te dra - stylvol.co.za
Vierkantige gekleurde Franse naels: dié nael-trend om nou te dra
Vergeet van net pienk en wit vir Franse naels; vierkantige gekleurde Franse naels is nou dié naels om te dra. Verskillende kleurskakerings en 'n naelvyl omtower die ou gunsteling en maak dit modern, vars en prettig. Ons wys jou hoe. Deur Suzanne Kotzé
Vierkantige gekleurde Franse naels
Neem hierdie saam as jy weer salon toe gaan of verf dit self by die huis. As jy jou Franse manikuur tuis kon doen, gaan hierdie vir jou baie maklik wees. Vierkantige gekleurde naels is ideaal as jy nog altyd huiwerig was vir naelkuns of nie te veel van 'n stelling wil maak met jou naels nie.
Die ronde vorm van die gekleurde verf en die reguit lyn van die vierkantige nael-vorm skep 'n koel kontras.
Vars met turkoois
Naels deur fayebeautyx
Die turkoois lyk vars en skoon en die kleur is nie oordadig nie. Bio Sculpture Gel is gebruik om die voorkoms te skep, maar dit kan met gewone naelverf ook gedoen word.
Verskillende pastel skakerings
'n Effense pienk onderlagie is gebruik. Pastelle maak dit maklik om verskillende kleure saam te dra, want dit pas bymekaar.
Halfmaan detail (so reg uit die tagtigs)
Met die mode uit die tagtigs wat nou groot nuus is, is dit geen wonder dat die halfmaan Franse manikuur ook nou groot nuus is nie. Die monokroom skakerings en korter lengte laat dit egter modern lyk. Die styl is deur bekende Kaapse nael-kunstenaar, Minelli, geskep. Volg haar gerus op Instagram
Paris, tu me manques ✨ Chain Ring @doublemossjewelry Coco Crush Ring @chanelofficial
A post shared by Betina R. Goldstein (@betina_goldstein) on Sep 9, 2020 at 6:53pm PDT
As jy van naels hou volg gerus Betina R. Goldstein op Instagram. Haar ontwerpe is ongelooflik. Kyk net hoe modern laat hierdie fyn swart lyntjies die ontwerp lyk! Die nael vorm is wel rond (en nie vierkantig nie).
Head over to @welovecoco stories to watch how to recreate this French Moon Manicure using @chanel.beauty Le Vernis #washeddenim and #organdi #welovecoco #workingwithchanel
A post shared by Betina R. Goldstein (@betina_goldstein) on Aug 25, 2020 at 3:11am PDT
Pienk en turkoois met kant-detail
Hierdie mooi 'mani' is geskep met Gelish, deur Gelish SA, maar jy kan dit tuis ook doen. Ons hou van die kleur aan die kante. Die Gelish-skakerings wat gebruik is, is No Filter Needed en Manga round with me. Dieselfde kleure is beskikbaar van Morgan Taylor wat jy tuis kan gebruik of waarvoor jy kan vra by jou salon.
Gebruik 'n natuurlike skakering as basislagie en die Morgan Taylor No Filter Needed en Manga round with me (of ander skakerings wat jy tuis het) om die voorkoms te skep.
Video deur Gelish SA
Nicole Hoffman, kreatiewe direkteur van Sparkle SA gee raad.
Gebruik 'n 240/240 hout naelvyl op natuurlike naels.
Vyl altyd in een rigting.
Moet nooit jou naels vyl nadat dit in water geweek is nie, want jou naels is dan te sag en kan skeur.
Poets (buff) jou naels met 'n 100/180 naelpoetser (buffer). Gebruik die 180 (growwer kant) om enige oorblywende vyl-stukkies te verwyder.